Trump rithekson politikat e ashpra për imigrantët e paligjshëm
Në kthim të një vizite në Meksikë, ai foli për ndërtimin e murit, deportime dhe teste ideologjike
Ata që shpresonin për një qëndrim më të butë nga Donald Trumpi ndaj imigracionit, tani i kanë humbur shpresat. Kandidati republikan për President rikonfirmoi angazhimin e tij për të marrë masa ndaj imigrantëve pa dokumenta që jetojnë në Shtetet e Bashkuara, në një fjalim në Feniks të Arizonës, disa orë pas takimit të zhvilluar me Presidentin e Meksikës Enrike Penja. Zoti Trump foli në Arizona për temat qendrore të fushatës së tij. Zoti Trump parashtroi një plan me 10 pika për të ndalur imigrationin e paligjshëm, duke u kujtuar votuesve temën që i dha hov fushatës së tij në radhët e republikanëve, në veçanti qëndrimin e prerë ndaj elementëve kriminalë që kishin hyrë ilegalisht në Shtetet e Bashkuara. Zoti Trump premtoi gjithashtu të krijojë një forcë të re speciale që do të deportonte të gjithë imigrantët pa dokumenta nga Shtetet e Bashkuara në vendet e tyre të lindjes. Ai ritheksoi planin për të ndërtuar një mur përgjatë kufirit me Meksikën dhe për t’ia kaluar koston e murit Meksikës. Disa republikanë të moderuar i kishin bërë presion zotit Trump të zbuste tonin për imigracionin, veçanërisht komentet e mëparshme se do të deportonte 11 milionë imigrantë të paligjshëm, të cilët janë futur në vend gjatë viteve të fundit. Toni agresiv i fjalimit të zotit Trump ishte në një kontrast të thellë me paraqitjen e tij të qetë më herët në një konferencë shtypi me presidentin meksikan Enrique Pena Nieto në Qytetin e Meksikos. Zoti Trump u tha gazetarëve si ai dhe Pena Nieto nuk diskutuan nëse Shtetet e Bashkuara apo Meksika do të paguanin për murin që ka propozuar ai. Por në një sërë mesazhesh në Twitter, udhëheqësi meksikan këmbënguli se i kishte thënë zotit Trump se vendi i tij nuk do të paguante. Trump tha se nuk do të pranojë refugjatë nga vende si Siria dhe Libia, duke propozuar në vend të kësaj “zona risistemimi” në rajonet e tyre për të cilat do të paguajnë vendet e Gjirit Persik. Shkurtimisht, ai e cilësoi politikën e tij si vendosjen e vendit përsëri në kontroll. tha Trump. “ Në një miting të zonjës Clinton të mërkurën ajo i cilësoi Shtetet e Bashkuara si një forcë glolabe për “liri, drejtësi dhe dinjitet njerëzor”, duke thënë se njerëzit e shohin vendin si një udhëheqës. Ish sekretarja e Shtetit kritikoi vizitën e Trumpit në Meksikë duke thënë se ndërtimi i marrëdhënieve kërkon konsistencë dhe seriozitet. tha zonja Clinton. Më pas ajo shkroi në Tweeter se Trumpi kishte dështuar në proven e parë për politikën e jashtme. shkroi Clinton. Peña Nieto e kishte ftuar zonjën Clinton gjithashtu për bisedime në kryeqytetin Mexico City, por fushata e saj nuk ka vendosur se kur do të ndodhë kjo vizitë. Presidenti meksikan tha gjatë një konferencë për shtyp me zotin Trump se është përparësia e tij të mbrojë meksikanët kudo që ata janë dhe se ata që jetojnë në Shtetet e Bashkuara janë njerëz të talentuar dhe të ndershëm që respektojnë familjen, komunitetin dhe ligjin. Peña Nieto e quajti gjithashtu kufirin një pasuri për të dyja vendet. Ai tha se amerikanët që e shohin atë si një rrugë për kalimin e drogës dhe imigracionit të paligjshëm nuk kanë një pasqyrë të plotë të situatës dhe se Shtetet e Bashkuara duhet të bëjnë gjithcka të mundur për të ndaluar armët dhe paratë që rrjedhin për tek kartelet e drogës në Meksikë. Ish-Sekretarja e Shtetit, Hillary Clinton, rivalja demokrate e Trumpit në zgjedhjet e nëntorit, i tha një grupi veteranësh ushtarakë dje se udhëtimi i shkurtër i zotit Trump në Meksikë nuk ishte një demonstrim i mirë i aftësive udhëheqëse që duhet të ketë një president amerikan. Zoti Trump e siguroi mbështetjen më të madhe gjatë gjithë fushatës me një retorikë që Pena Nieto e ka quajtur ofenduese për popullin meksikan. Zoti Trump ka thënë se fiqnji jugor i Shteteve të Bashkuara vjedh vende pune, dërgon përdhunues, kriminelë dhe vrasës përtej kufirit dhe nuk bën shumë përpjekje për të ndalur imigrantët e paligjshëm.